નમનની મોટી બહેન ભક્તિ શેઠિયાએ આ માહિતી આપતાં ‘મિડ-ડે’ને કહ્યું હતું કે ‘જ્યારથી તેઓ ફસાયા છે ત્યારથી તેમને ખાવાનું પણ નથી મળ્યું. અંકલ તેમના મોબાઇલમાંથી માંડ બે દિવસમાં બે મિનિટ વાત કરી શક્યા છે. એમાં પણ અંકલ જ વાત કરે છે. હજી સુધી બધા ક્ષેમકુશળ છે એવા સમાચાર મળે છે, પણ જ્યાં સુધી તેઓ મુંબઈ પહોંચે નહીં ત્યાં સુધી ત્રણે પરિવારોના જીવ અધ્ધર છે. ગઈ કાલે સાંજે અંકલે તેમના પરિવાર સાથે માંડ એક સેકન્ડ વાત કરી હતી. ત્યાંનું વાતાવરણ ખરાબ થઈ રહ્યું છે એટલે અમારી ચિંતા પણ વધી રહી છે. અમે તો અમારા બધા જ પ્રયાસો કરી રહ્યા છીએ કે તેમને વહેલામાં વહેલી તકે લશ્કરી સહાય મળે, પરંતુ અમને એમાં સફળતા નથી મળી.’